stanford-oval/wikipedia huggingface dataset:
Ulf Andersson

| Ulf Andersson |
| --- | --- |

Henkilötiedot
Koko nimi:  Ulf Andersson
Syntynyt: 27. kesäkuuta 1951 (ikä 73)
Kansalaisuus:   ruotsalainen
Shakinpelaaja
Titteli:  suurmestari
Elo-luku:  2 545 (tammikuussa 2014)
Korkein Elo:  2 641 (lokakuussa 2000)
Ulf Andersson (s. 27. kesäkuuta 1951 Västerås, Ruotsi) on ruotsalainen shakin suurmestari. FIDE myönsi hänelle kansainvälisen mestarin arvon vuonna 1970 ja suurmestarin tittelin vuonna 1972. Korkeimmillaan Andersson oli FIDE:n maailmanlistalla sijalle neljä.
Anderssonin suurin voittoihin kuuluvat ensimmäinen sija Göteborgissa 1971, Dortmundissa 1973, Camagüezissa 1974 ja Cienfuegosissa 1975. Tämän jälkeen Andersson meni naimisiin kuubalaisen naisen kanssa jääden samalla Kuubaan. Tämän jälkeen Andersson on voittanut Buenos Airesissa 1978, Lontoossa 1980, Johannesburgissa 1981, Lontoossa 1982, Torinossa 1982 ja Wijk aan Zeessa 1983.
Andersson on erittäin vakaa pelaaja, joka pelaa asemalliseen tyyliin. Useat hänen peleistään päättyvät tasan. Hänet tunnetaan erinomaisesta tekniikastaan erityisesti torniloppupeleissä. Hän on myös kuuluisa voittamistaan loppupeleistä, joiden voittamista pidettiin mahdottomana.
Aiheesta muualla

Wikimedia Commonsissa on kuvia tai muita tiedostoja aiheesta .
Ulf Andersson ChessGames.com-sivustolla (englanniksi)
Tilastot: ChessWorld.net
FIDE-kortti: Ulf Andersson (englanniksi)
Carl Wesenberg-Lund

Carl Wesenberg-Lund
Carl Jørgen Wesenberg-Lund (22. joulukuuta 1867 – 12. marraskuuta 1955) oli tanskalainen luonnontieteilijä sekä tunnettu hydrobiologisti. Hän oli Kööpenhaminan yliopiston dosentti ja limnologian professori vuosina 1922–1939. Lisäksi hän on julkaissut monia teoksia Tanskan makeanveden planktoneista ja vesihyönteisistä, joista tunnetuin lienee vuonna 1915 julkaistu "Insektlivet i ferske Vande".
Wesenberg-Lund oli mukana monilla tutkimusmatkoilla Euroopassa sekä Pohjois-Atlantissa.
Käännös suomeksi
Tuulenpesä

Tuulenpesällä voidaan tarkoittaa seuraavia:
Tuulenpesä, Joni Skiftesvikin romaani
Tuulenpesä, lehtipuiden oksien epänormaalin haaroittumisen seurauksena muodostuneet tiheät oksarykelmät
Tuulenpesä, havupuissa tavattavia somaattisessa solussa tapahtuneesta mutaatiosta johtuvia epämuodostumia (esimerkiksi pallolatvakuusi)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tuulenpesä”, voi hakea sivunnimihaulla, laajalla sivunnimihaulla tai tekstihaulla.
Carl Wargh (vanhempi)

Carl (Calle) Anders Volter Wargh (sukunimi aik. Nyman; 21. maaliskuuta 1895 Vaasa – 10. maaliskuuta 1937) oli suomalainen taidemaalari.
Warghin vanhempansa olivat laivanvarustaja Anders Nyman[lähde? ] ja Sofia o.s. Schoultz. Hän opiskeli Münchenin kuninkaallisessa taideakatemiassa vuosina 1913–1914 sekä André Lhoten johdolla Pariisissa vuonna 1920.
Wargh oli opettajana Vapaassa taidekoulussa 1930-luvulla yhdessä Erkki Kuloveden ja William Lönnbergin kanssa. Hän meni naimisiin taiteilija Meri Genetzin kanssa vuonna 1922.
Palkinnot

II palkinto valtion taidekilpailussa 1932
Caj Westerberg

| Caj Westerberg> Henkilötiedot |
| --- | --- |
Syntynyt: 14. kesäkuuta 1946 (ikä 78) Porvoo
Kansalaisuus:  suomalainen
Ammatti:  runoilija suomentaja
Kirjailija
Äidinkieli: ruotsi, suomi
Tuotannon kieli: suomi, ruotsi
Esikoisteos:  Onnellisesti valittaen
Palkinnot
 Kirjallisuuden valtionpalkinto (1970, 1986) 
Aiheesta muualla
Löydä lisää kirjailijoitaKirjallisuuden teemasivulta
Caj Torsten Westerberg  (s. 14. kesäkuuta 1946 Porvoo) on suomalainen kirjailija ja suomentaja.
Henkilöhistoria

Westerbergin vanhemmat olivat ylietsivä Torsten Westerberg ja ravintolaemäntä Margit Eriksson. Hänen ensimmäinen puolisonsa 1965–1970 oli taidemaalari Riitta Raija Puupponen, toinen 1971–1988 filosofian tohtori Elina Waris ja kolmas vuodesta 1992 on taidegraafikko Marjatta Nuoreva. Westerbergin poika toisesta avioliitosta on ohjaaja ja käsikirjoittaja Paavo Westerberg. Valtion taiteilijaeläke Westerbergille myönnettiin 2007.
Kirjallinen tuotanto

Westerberg on tunnettu ensisijaisesti runoilijana. Westerberg on myös suomentanut runsaasti runoja ja näytelmiä. Hän on kaksikielinen, mutta on kirjoittanut lähinnä suomeksi. Ensimmäiset ruotsinkieliset runokokoelmansa Westerberg julkaisi vuonna 2017. Jo esikoisteos Onnellisesti valittaen toi Westerbergin julkisuuteen. Sitä pidettiin kuvausvoimaisena ja visuaalisesti rikkaana. Runoilijana häntä on verrattu Rabbe Enckelliin ja häntä arvostetaan muiden muassa Gunnar Ekelöfin, Tomas Tranströmerin ja Tua Forsströmin runouden suomentajana.
Kirjallinen tuotanto > Teoksia

Onnellisesti valittaen, 1967
Runous, 1968
En minä ole ainoa kerta, 1969
Uponnut Venetsia, 1972
Äänesi, 1974
Kallista on ja halvalla menee, 1975
Reviirilaulu, 1978
Elämän puu, 1981
Kirkas nimetön yö, 1985
Toteutumattomat kaupungit, Runoja 1967–1985, 1987
Että näkyisi valona vedessä, 1991
Läikehtien rientävät pilvinä kivet, 1992
Ataraksia, 2003
Yönmusta, sileä, 2011
En den klaraste klang, 2017
Mörker och ljung, 2017
Kirjallinen tuotanto > Palkintoja ja tunnustuksia

Kirjallisuuden valtionpalkinto, 1970, 1986
Suomen Kirjailijaliiton palkinto, 1978
Valtion kääntäjäpalkinto, 1984
Suuren Suomalaisen Kirjakerhon tunnustuspalkinto, 1986
Yleisradion Kääntäjäkarhu-tunnustuspalkinto, 1994 (Ekelöf, Trilogia) ja 2012 (Tomas Tranströmerin tuotanto)
Eino Leinon palkinto, 1995
Finlands Svenska Författarföreningens stora pris, 1998
Irene ja Kalevi Sorsan rahaston kääntäjäpalkinto, 2005
Mikael Agricola -palkinto, 2007
Aiheesta muualla

Sitaatteja aiheesta Caj Westerberg Wikisitaateissa
Westerberg, Caj hakuteoksessa Uppslagsverket Finland (2012). (ruotsiksi)
Birdemic: Shock and Terror

| Birdemic: Shock and Terror |
| --- | --- |

Ohjaaja:  James Nguyen
Käsikirjoittaja:  James Nguyen
Tuottaja:  James Nguyen
Säveltäjä:  Andrew Seger
Pääosat:   Alan Bagh  Whitney Moore  Janae Caster  Colton Osborne  Adam Sessa 
Valmistustiedot
Valmistusmaa:  Yhdysvallat
Tuotantoyhtiö:  Moviehead Pictures
Levittäjä:  Severin Films Netflix
Ensi-ilta:  1. lokakuuta 2008
Kesto:  93 min
Alkuperäiskieli:  englanti
Budjetti:  10 000 dollaria
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
Birdemic: Shock and Terror (usein myös Birdemic) on vuonna 2008 ensi-iltansa saanut independent-kauhuelokuva, jonka on ohjannut, käsikirjoittanut ja tuottanut James Nguyen. Päärooleissa esiintyvät Alan Bagh ja Whitney Moore. Alfred Hitchcockin Linnut-elokuvan innoittama elokuva sijoittuu pikkukaupunkiin, joka joutuu lintujen selittämättömän hyökkäyksen kohteeksi. Samalla elokuva on päähenkilöiden, ohjelmistomyyjä Rodin (Bagh) ja malli Nathalien (Moore), rakkaustarina.
Birdemic tehtiin omakustanteisesti vain 10 000 dollarin budjetilla. Tuotannosta vastasi ohjaaja Nguyenin oma studio Moviehead Pictures. Ohjaajan mukaan elokuvan genre on romanttinen trilleri. Elokuva on saavuttanut kulttimainetta huonojen erikoistehosteidensa ja dialoginsa ansiosta, ja sitä on myös luonnehdittu yhdeksi kaikkien aikojen huonoimmista elokuvista.
Juoni

Rod (Alan Bagh) on nuori ja menestyvä ohjelmistomyyjä, jolla pyyhkii hyvin: hän on juuri tehnyt voitokkaan kaupan työpaikallaan ja haaveilee oman yrityksen perustamisesta. Lounaalla kahvilassa Rod törmää entisen luokkatoveriinsa Nathalieen (Whitney Moore), josta on tullut menestyvä malli: hän on juuri tehnyt sopimuksen Victoria’s Secretin kanssa. Rod ja Nathalie vaihtavat numeroita ja alkavat pian tapailla.
Töissä Rodin unelma käy toteen: yritys on myyty ja Rod saa muhkeat osingot. Niiden turvin hän perustaa oman, ekologiseen sähköntuotantoon erikoistuvan yrityksensä, joka myy aurinkopaneeleja. Rod saakin heti 10 miljoonan rahoituksen yritykselleen. Rod ja Natalie lähentyvät ja elämä hymyilee. Jotain outoa on kuitenkin tekeillä: lintujen mystiset joukkokuolemat huolettavat kaupunkia.
Kun Rod ja Natalie ovat viettäneet ensimmäisen yhteisen yönsä hotellissa, käy ilmi, että raivokkaat kotkat ja korppikotkat ovat hyökänneet massoittain kaupunkiin. Linnut räjähtävät osuessaan maahan ja hyökkäilevät ihmisten kimppuun. Kaupunki on kaaoksen vallassa. Rod ja Natalie tapaavat hotellissa Ramsey-nimisen entisen merijalkaväen sotilaan (Adam Sessa) ja tämän tyttöystävän Beckyn (Catherin Batcha). Yhdessä ja Ramseyn asearsenaalin turvin nelikko onnistuu pelastautumaan Ramseyn autoon. Matkalla he löytävät kaksi lasta, tytön ja pojan, joiden vanhemmat ovat joutuneet lintujen uhreiksi. Nelikko pelastaa lapset mukaansa.
Ryhmä jatkaa matkaansa taistellen aina vähän välillä lintujen hyökkäyksiä vastaan. He tapaavat tiedemiehen nimeltä Jones (Rick Camp), joka tutkii ilmiötä. Jones toteaa, että kuolleet linnut ovat menehtyneet lintuinfluenssaan, mutta ei osaa antaa vastausta lintujen aggressiiviseen käytökseen. Hän kuitenkin toteaa, että ihminen on vaarallisin peto aiheutettuaan ilmastonmuutoksen.
Nuoret ovat lähdössä, kun kotka hyökkää Beckyn kimppuun ja tappaa tämän. Muu ryhmä pakenee, mutta matkalla he törmäävät bussiin, jonka linnut ovat saartaneet. Ramsey yrittää pelastaa turisteja, mutta saattaessaan näitä bussista ulos, joukko lintuja sylkee happoa heidän päälleen ja kaikki kuolevat. Nathalie, Rod ja lapset jatkavat matkaa. He yrittävät ostaa bensiiniä, mutta polttoaineen hinta on noussut taivaisiin. Cowboy-hattuinen mies yrittää ryöstää aseella heidän polttoaineensa, mutta linnut puuttuvat peliin ja tappavat miehen.
Nathalie, Rod ja lapset menevät metsään hakemaan juomavettä, ja törmäävät puussa asuvaan hippiin (Stephen Gustavson), joka esittelee itsensä ”puunhalaajaksi”. Hän toteaa, etteivät linnut tule metsään – ne hyökkäävät vain autojen ja bensa-asemien kimppuun, koska ihmiset ovat saastuttamisellaan uhanneet niiden elinympäristöä.
Rod, Nathalie ja lapset jatkavat matkaansa, kunnes bensa loppuu. He leiriytyvät rannalle, jossa Rod kalastaa heille ruokaa. Juuri kun nelikko on ryhtymässä ruokailemaan, linnut syöksyvät heidän kimppuunsa. Rod, Nathalie ja lapset pakenevat autoon. Yhtäkkiä jostain tulee lauma kyyhkysiä, jotka selittämättömästi ajavat kotkat pois. Rod, Nathalie ja lapset katsovat rannalla, miten linnut lentävät auringonlaskuun.
Näyttelijät

| 0 | 1 | 2 |
| --- | --- | --- |
|  Alan Bagh  | … |  Rod   |
|  Whitney Moore  | … |  Nathalie   |
|  Adam Sessa  | … |  Ramsey   |
|  Catherine Batcha  | … |  Becky   |
|  Janae Caster  | … |  Susan   |
|  Colton Osborne  | … |  Tony   |
|  Rick Camp  | … |  Tiedemies Jones   |
|  Stephen Gustavson  | … |  ”Puunhalaaja”   |
|  Patsy van Ettinger  | … |  Nathalien äiti   |
|  Mona Lisa Moon  | … |  Mai   |
|  Danny Webber  | … |  Rick   |
|  Laura Cassidy  | … |  Uutisankkuri   |
|  Damien Carter  | … |  Yökerholaulaja   |
|  James Nguyen  | … |  ravintolan asiakas (cameo)   |
|  Tippi Hedren  | … |  Näyttelijä tv:ssä (arkistokuvaa)   |
Jatko-osa

Jatko-osan nimeltään Birdemic II: The Resurrection kuvaukset valmistuivat 2012 ja se julkaistiin 2013. Myös sen on ohjannut James Nguyen. Alan Bagh ja Whitney Moore esiintyvät tutuissa rooleissaan myös jatko-osassa. Vuonna 2016 Nguyen sanoi toivovansa tekevän kolmannen ja viimeisen osan elokuvasta. Kolmannen elokuvan tuotanto alkoi maaliskuussa 2021 ja Nguyenin alustavan suunnitelman mukaan elokuva keskittyy merikotkiin.
Aiheesta muualla

Wikimedia Commonsissa on kuvia tai muita tiedostoja aiheesta .
Elokuvan kotisivut. (englanniksi)
Bagh (vas.) ja Moore elokuvan ensi-illassa.
Carl Wargh

Carl Viking Wargh (15. toukokuuta 1938 Vaasa – 27. toukokuuta 2018 Mustasaari) oli suomalainen taidemaalari. Hän valmistui Suomen Taideakatemian koulusta 1960. Akvarellistinä tunnettu taiteilija hallitsi myös hiilipiirroksia. Taiteilijan työt ovat herkkiä ja naturalistisen yksityiskohtaisia. Töiden värimaailma ja lennokkuus saa aikaan informalistisen vaikutelman. Taustalta kuultava valkoinen pohjaväri antaa töille luonnosmaista keveyttä.
Aiheesta muualla

Carl Warghin muistokirjoitus Helsingin Sanomissa
Britannian Grand Prix 1996

|  Britannian Grand Prix 1996  |
| --- | --- |
 10. osakilpailu 16 osakilpailusta kaudella 1996. 

Päivämäärä:  14. heinäkuuta 1996
Sijainti:  Northamptonshire, Englanti
Ratatyyppi:  moottorirata
Radan pituus:  5,072 km
Kilpailun pituus:  61 kierrosta, 309,392 km
Sää:  aurinkoinen, kuiva
Paalupaikka
Kuljettaja:   Damon Hill   (Williams-Renault)
Paaluaika:  1.26,875
Palkintokoroke
Voittaja:   Jacques Villeneuve   (Williams-Renault)
Toinen:   Gerhard Berger   (Benetton-Renault)
Kolmas:   Mika Häkkinen   (McLaren-Mercedes)
Nopein kierros
Kuljettaja:   Jacques Villeneuve   (Williams-Renault)
Kierrosaika:  1.29,288 (kierroksella 21)
Britannian Grand Prix 1996 oli Formula 1 -sarjan historian 591. osakilpailu, joka ajettiin Silverstonen radalla 14. heinäkuuta 1996. Kilpailun voittoon ajoi Williams-tallin kuljettaja Jacques Villeneuve.
Aika-ajo

| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 5 |  Damon Hill | Williams-Renault | 1.26,875 |   |
| 2 | 6 |  Jacques Villeneuve | Williams-Renault | 1.27,070 | + 0,195 |
| 3 | 1 |  Michael Schumacher | Ferrari | 1.27,707 | + 0,832 |
| 4 | 7 |  Mika Häkkinen | McLaren-Mercedes | 1.27,856 | + 0,981 |
| 5 | 3 |  Jean Alesi | Benetton-Renault | 1.28,307 | + 1,432 |
| 6 | 11 |  Rubens Barrichello | Jordan-Peugeot | 1.28,409 | + 1,534 |
| 7 | 4 |  Gerhard Berger | Benetton-Renault | 1.28,653 | + 1,778 |
| 8 | 12 |  Martin Brundle | Jordan-Peugeot | 1.28,946 | + 2,071 |
| 9 | 8 |  David Coulthard | McLaren-Mercedes | 1.28,966 | + 2,091 |
| 10 | 2 |  Eddie Irvine | Ferrari | 1.29,186 | + 2,311 |
| 11 | 15 |  Heinz-Harald Frentzen | Sauber-Ford | 1.29,591 | + 2,716 |
| 12 | 18 |  Ukyo Katayama | Tyrrell-Yamaha | 1.29,913 | + 3,038 |
| 13 | 14 |  Johnny Herbert | Sauber-Ford | 1.29,947 | + 3,072 |
| 14 | 19 |  Mika Salo | Tyrrell-Yamaha | 1.29,949 | + 3,074 |
| 15 | 17 |  Jos Verstappen | Footwork-Hart | 1.30,102 | + 3,227 |
| 16 | 9 |  Olivier Panis | Ligier-Mugen-Honda | 1.30,167 | + 3,292 |
| 17 | 10 |  Pedro Diniz | Ligier-Mugen-Honda | 1.31,076 | + 4,201 |
| 18 | 21 |  Giancarlo Fisichella | Minardi-Ford | 1.31,365 | + 4,490 |
| 19 | 20 |  Pedro Lamy | Minardi-Ford | 1.31,454 | + 4,579 |
| 20 | 16 |  Ricardo Rosset | Footwork-Hart | Hylättiin |  |
|   |   | karsinta-aika 107% |   | 1.32,956 | + 6,081 |
| 21 | 23 |  Andrea Montermini | Forti-Ford | 1.35,206 | + 8,331 |
| 22 | 22 |  Luca Badoer | Forti-Ford | 1.35,304 | + 8,429 |
Kilpailun tulokset

| Sija | Nro | Kuljettaja | Talli | Kierroksia | Aika/keskeytyssyy | Lähtöruutu | Pisteet |
| --- | --- | --- | --- | --- | --- | --- | --- |
| 1 | 6 |  Jacques Villeneuve | Williams-Renault | 61 | 1.33.00,874 | 2 | 10 |
| 2 | 4 |  Gerhard Berger | Benetton-Renault | 61 | + 19,026 | 7 | 6 |
| 3 | 7 |  Mika Häkkinen | McLaren-Mercedes | 61 | + 50,830 | 4 | 4 |
| 4 | 11 |  Rubens Barrichello | Jordan-Peugeot | 61 | + 1.06,716 | 6 | 3 |
| 5 | 8 |  David Coulthard | McLaren-Mercedes | 61 | + 1.22,507 | 9 | 2 |
| 6 | 12 |  Martin Brundle | Jordan-Peugeot | 60 | + 1 krs. | 8 | 1 |
| 7 | 19 |  Mika Salo | Tyrrell-Yamaha | 60 | + 1 krs. | 14 |   |
| 8 | 15 |  Heinz-Harald Frentzen | Sauber-Ford | 60 | + 1 krs. | 11 |   |
| 9 | 14 |  Johnny Herbert | Sauber-Ford | 60 | + 1 krs. | 13 |   |
| 10 | 17 |  Jos Verstappen | Footwork-Hart | 60 | + 1 krs. | 15 |   |
| 11 | 21 |  Giancarlo Fisichella | Minardi-Ford | 59 | + 2 krs. | 18 |   |
| Kesk. | 3 |  Jean Alesi | Benetton-Renault | 44 | Jarrut | 5 |   |
| Kesk. | 9 |  Olivier Panis | Ligier-Mugen-Honda | 40 | Ohjautuvuus | 16 |   |
| Kesk. | 10 |  Pedro Diniz | Ligier-Mugen-Honda | 38 | Moottori | 17 |   |
| Kesk. | 5 |  Damon Hill | Williams-Renault | 26 | Rengas | 1 |   |
| Kesk. | 20 |  Pedro Lamy | Minardi-Ford | 21 | Vaihdelaatikko | 19 |   |
| Kesk. | 16 |  Ricardo Rosset | Footwork-Hart | 13 | Sähköt | 20 |   |
| Kesk. | 18 |  Ukyo Katayama | Tyrrell-Yamaha | 12 | Moottori | 12 |   |
| Kesk. | 2 |  Eddie Irvine | Ferrari | 5 | Tasauspyörästö | 10 |   |
| Kesk. | 1 |  Michael Schumacher | Ferrari | 3 | Hydrauliikka | 3 |   |
| DNQ | 23 |  Andrea Montermini | Forti-Ford |   | Karsiutui |   |   |
| DNQ | 22 |  Luca Badoer | Forti-Ford |   | Karsiutui |   |   |
Kilpailun tulokset > Merkkipaaluja

30. Silverstonessa järjestetty MM-osakilpailu
Benetton ylitti 700 MM-pisteen rajan
Kilpailun tulokset > Johtokierrokset

| Kuljettaja | Talli | Kierrokset |
| --- | --- | --- |
|  Jacques Villeneuve | Williams-Renault | 1–23 |
|  Jean Alesi | Benetton-Renault | 24–30 |
|  Jacques Villeneuve | Williams-Renault | 31–61 |
MM-tilanne -kuljettajat

|  | Sija | Kuljettaja | Talli | Pisteet |
| --- | --- | --- | --- | --- |
|  | 1. |  Damon Hill | Williams-Renault | 63 |
|  | 2. |  Jacques Villeneuve | Williams-Renault | 48 |
|  | 3. |  Michael Schumacher | Ferrari | 26 |
|  | 4. |  Jean Alesi | Benetton-Renault | 25 |
|  | 5. |  Gerhard Berger | Benetton-Renault | 16 |
|  | 6. |  David Coulthard | McLaren-Mercedes | 16 |
MM-tilanne -kuljettajat > Valmistajien MM-tilanne

|  | Sija | Talli | Pisteet |
| --- | --- | --- | --- |
|  | 1. |  Williams-Renault | 111 |
|  | 2. |  Benetton-Renault | 41 |
|  | 3. |  Ferrari | 35 |
|  | 4. |  McLaren-Mercedes | 32 |
|  | 5. |  Jordan-Peugeot | 13 |
|  | 6. |  Ligier-Mugen-Honda | 12 |
Aiheesta muualla

Kuvia kilpailusta
Formula 1 -luokan Britannian Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Silverstone Circuit (1950–1954, 1956, 1958, 1960, 1963, 1965, 1967, 1971, 1973, 1975, 1977, 1979, 1981, 1983, 1985, 1987–) Aintree Racecourse (1955, 1957, 1959, 1961–1962) Brands Hatch (1964, 1966, 1968, 1970, 1972, 1974, 1976, 1978, 1980, 1982, 1984, 1986)
Formula 1 -kausi 1996
Australia |  Brasilia |  Argentiina |  Eurooppa |  San Marino |  Monaco |  Espanja 
  Kanada |  Ranska |  Iso-Britannia |  Saksa |  Unkari |  Belgia |  Italia |  Portugali 
  Japani
Bongo Comics

Bongo Comics -yhtiön logo
Bongo Comics oli yhdysvaltalainen sarjakuva-albumeja julkaiseva kustantajayhtiö, joka keskittyi lähinnä Simpsoneiden ja Futurama-sarjakuvien julkaisemiseen. Suurimmaksi osaksi yhtiö julkaisi Simpsoneihin liittyviä sarjakuvia, ja myös muutamaa Futuramaa, joita olivat muun muassa Simpsons Comics, Futurama Comics, Krusty Comics, Lisa Comics, Bart Simpson, Bartman, Itchy & Scratchy Comics ja Radioactive Man. Steve Vance, Cindy Vance, Bill Morrison ja Simpsoneiden luoja Matt Groening perustivat Bongo Comics -yhtiön vuonna 1993. Yhtiö suljettiin vuonna 2018.
Carl Wahlbom

Carl Wahlbom 1830.
Johan Wilhelm Carl Wahlbom (1810–1858) oli ruotsalainen taidemaalari.
Kustaa II Aadolfin kuolema Lützenin taistelussa.
Wahlbom suunnitteli sotilasuraa mutta aloitti kuitenkin opiskelun Tukholman taideakatemiassa. Hän harjoitti kuvanveistoa ja opetti voimistelua, joten hän perehtyi ihmisen anatomiaan. Alkuun hän toimi vain piirtäjänä ja etsaajana ja kuvitti muun muassa Per Henrik Lingin teoksen Asarna ja Gustaf Henrik Mellinin ja Niclas Hans Thomsonin teoksen Museum för naturvetenskap, konst och historia sekä yhdessä Karl August Nicanderin kanssa julkaisemansa teoksen Fosterländska bilder 1520–1632.
Wahlbom opiskeli vuodesta 1838 Pariisissa varsinaista maalausta sekä taideakatemian matkarahalla vuodesta 1842 Roomassa. Hän palasi Ruotsiin 1848 mutta lähti 1851 hoitamaan terveyttään ja oleskeli myöhemminkin useaan otteeseen ulkomailla. Hän erikoistui eläin- ja historiallisiin maalauksiin, joista tunnetuimpia ovat Tukholmassa Kansallismuseossa olevat Kustaa II Aadolf Stuhmin taistelussa (1854), Kustaa II Aadolfin ruumis löydetään Lützenin kentältä (1855) ja Kustaa II Aädolfin kuolema (1855).
Aiheesta muualla

Kuvia tai muita tiedostoja aiheesta Carl Wahlbom Wikimedia Commonsissa
Ukrainan rekisteröityneet kasakat

| Ukrainan rekisteröityneet kasakat |
| --- | --- |

Perustettu:  2002
Toiminta-alue:   Ukraina
Hetmani:  Anatoli Ševtšenko
Jäsenlehti:  Ukrajina kozatska
Aiheesta muualla
Sivusto
Infobox OKNimi-testi OK: 
Ukrainan rekisteröityneet kasakat (ukr. Українське реєстрове козацтво, Ukrajinske rejestrove kozatsvo) on ukrainalainen järjestö, joka edustaa maan kasakkaperinteitä. Nykyisessä muodossaan järjestö on perustettu vuonna 2002. Ensimmäiseksi hetmaniksi valittiin Anatoli Ševtšenko.
Järjestö on vuodesta 2004 lähtien toimittanut Ukrajinska kozatska -nimistä lehteä. Sen nykyinen päätoimittaja on Dmytro Hrihorenko.
Bongoville

| Bongoville |
| --- | --- |
 Bongoville
 Koordinaatit: 1°38′50″S, 13°51′48″E 
Valtio:  Gabon
Maakunta:  Haut Ogooué
Departementti:  Djououri-Aguilli
Aikavyöhyke:  UTC+1
Infobox OKVirheellinen NIMI-arvo: 
Bongoville on kaupunki Gabonin kaakkoisosassa, Haut Ogoouén maakunnassa, Francevillestä itään. Sen aiempi nimi oli Lewai, mutta myöhemmin kaupunki sai uuden nimen siellä syntyneen presidentti Omar Bongon mukaan. Asukkaita on 1 000–2 000.
Ulosottolaitos

| Ulosottolaitos Utsökningsverket |
| --- | --- |
 Ulosottolaitoksen toimitilat Helsingissä.
Perustettu:  2020
Edeltävät virastot:  Valtakunnanvoudinvirasto (2010–2020)
Ministeriö:  Oikeusministeriö
Sijainti:  Valtakunnanvoudin kanslia Lintulahdenkatu 5 Helsinki
Valtio:  Suomi
Valtakunnanvouti:  Veikko Minkkinen
Työntekijöitä:  1 162 (2023)
Vuosibudjetti:  98,7 milj. € (2023)
Aiheesta muualla
Sivusto
Ulosottolaitos (ruots. Utsökningsverket) on 1. joulukuuta 2020 toimintansa aloittanut Suomen ulosottotointa johtava valtakunnallinen viranomainen. Viranomainen syntyi, kun entinen Valtakunnanvoudinvirasto ja 22 alueellista ulosottovirastoa yhdistettiin uudeksi valtakunnalliseksi laitokseksi.
Ulosottolaitosta johtaa valtakunnanvouti Veikko Minkkinen.
Ulosottolaitoksella on 64 toimipaikkaa ympäri Suomen. Ulosottolaitoksen keskushallinto ja päätoimipaikka sijaitsee Turussa. Ulosottolaitoksen or­ga­ni­saa­tio ja­kau­tuu kes­kus­hal­lin­toon ja toi­min­tayk­si­köi­hin. Ulos­ot­to­lai­tok­sen toi­min­tayk­si­köt ovat pe­rus­täy­tän­töön­pa­no, laa­jan täy­tän­töön­pa­non vii­si alu­eel­lis­ta yk­sik­köä (Ete­lä-, Län­si, Sisä- Poh­jois- ja Itä-Suo­mi), eri­tyis­täy­tän­töön­pa­no sekä yh­tei­set pal­ve­lut (­kir­jaa­mo, asia­kir­ja­hal­lin­ta, mak­su­lii­ke, asia­kas­pal­ve­lu ja hal­lin­to­teh­tä­vät; rea­li­soin­ti, tar­kas­tus- ja tu­ki­pal­ve­lut). Kes­kus­hal­lin­non yk­si­köi­tä ovat esi­kun­tayk­sik­kö, oi­keu­del­li­nen yk­sik­kö, hal­lin­to­yk­sik­kö sekä ke­hit­tä­mis- ja oh­jausyk­sik­kö.
Aiheesta muualla

Ulosottolaitos